Bojotas
Bojotas (sen. gr. Βοιωτός = Boiōtós) – graikų mitologijos personažas, Poseidono ir Melanipės sūnus. Brolis dvynys – Ajolas. Bojotijos eponimas. Pasakojama, kad Melanipė berniukus nuo senelio rūstybės paslėpusi tvarte, mėšlo krūvo­je, tačiau vėliau jie buvę išmesti suėsti žvėrims. Dvynius užtikę piemenys ir atidavę Ikarijos karaliui Metapontui su žmona Teano. Šiai pačiai gimę vaikai ir ji užsimaniusi berniukus užmušti, bet nuo mirties juos išgelbėjęs tėvas Poseidonas.